पंचकूला। ज्योति मर्डर केस में वांटेड हिमाचल प्रदेश के दून विधानसभा क्षेत्र से कांग्रेस के विधायक राम कुमार चौधरी की जमानत की अर्जी को एडिशनल सेशन जज व ड्यूटी मजिस्ट्रेट संजय संधीर की अदालत ने खारिज कर दिया। अदालत ने कहा कि मौजूदा परिस्थिति यह साबित नहीं करती कि आरोपी बेगुनाह है। आरोपी ने अदालत के सामने दलील दी कि उसका ज्योति से कोई निजी संबंध नहीं है। वहीं कोई भी ऐसा सुबूत नहीं है, जिससे साबित हो कि ज्योति के मर्डर में उनका हाथ है। राजनीति के कारण उस पर झूठे आरोप लगाए जा रहे हैं। वे पुलिस जांच में शामिल होने के लिए तैयार हैं, इसलिए जमानत दी जाए।